PROUD mai แค่ทางผ่าน.!
ปรากฏการณ์ “เนื้อล่ากระดอง” ของกลุ่ม “ลิปตพัลลภ” จบลงแล้ว.! ผ่านการเข้าตลาดหุ้นทางประตูหลัง (Backdoor Listing) หุ้นบริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน) หรือ FOCUS จนกลายมาเป็นบริษัท พราว เรียล เอสเตท จำกัด (มหาชน) หรือ PROUD ในปัจจุบันนั่นเอง..!
21 พ.ค. 2562

สำนักข่าวรัชดา
ปรากฏการณ์ “เนื้อล่ากระดอง” ของกลุ่ม “ลิปตพัลลภ” จบลงแล้ว.! ผ่านการเข้าตลาดหุ้นทางประตูหลัง (Backdoor Listing) หุ้นบริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน) หรือ FOCUS จนกลายมาเป็นบริษัท พราว เรียล เอสเตท จำกัด (มหาชน) หรือ PROUD ในปัจจุบันนั่นเอง..!
เริ่มจากบอร์ด FOCUS มีมติซื้อที่ดิน 2 แปลง 12 ไร่ 3 งาน 58.3 ตารางวา ตั้งอยู่ที่ อ.หัวหิน จ.ประจวบคีรีขันธ์ มูลค่า 1,325 ล้านบาท จากบริษัท พราว รีสอร์ท หัวหิน จำกัด (7 ไร่ 2 งาน 48.8 ตารางวา) และบริษัท วานา นาวา จำกัด (5 ไร่ 1 งาน 9.5 ตารางวา)
ด้วยเงื่อนไขการชำระค่าที่ดินคือ 1) ชำระเป็นหุ้นสามัญเพิ่มทุนมูลค่า 650 ล้านบาท ให้กับนายพสุ ลิปตพัลลภ และนางสาวพราวพุธ ลิปตพัลลภ 2) ชำระด้วยเงิน (ผ่านการกู้ยืมสถาบันการเงิน) 650 ล้านบาท 3) ใช้กระแสเงินสด/ตั๋วสัญญาใช้เงิน 25 ล้านบาท
จึงทำให้ “พสุ” และ “พราวพุธ” ลูกชายและลูกสาวของสุวัจน์ ลิปตพัลลภ อดีตรัฐมนตรีและนักการเมืองใหญ่เมืองโคราช กลายเป็นผู้ถือหุ้นใหญ่ FOCUS สัดส่วน 70.18% และเปลี่ยนชื่อใหม่เป็นบริษัท พราว เรียล เอสเตท จำกัด (มหาชน) หรือ PROUD แทน..!!
เรียกว่าด้วยที่ดินเพียง 12 ไร่ แลกได้ทั้ง “บริษัทในตลาดหุ้น” แถม “มีเงินทอน” อีกด้วย
แต่นั่นเป็นเพียงจุดเริ่มต้น..เชื่อว่า PROUD ไม่น่าจะพอใจกับการอยู่ในตลาด mai มากนัก..!?
ด้วยเงื่อนไข..เล็กเกินไป..โลกไม่จำ..!! ที่สำคัญจะไม่ถูกจารึกอยู่ในพอร์ตกองทุนต่าง ๆ อย่างแน่นอน..
ดังนั้น..การเติมเนื้อในกระดอง จะเกิดขึ้นอย่างต่อเนื่อง..ผ่านเครื่องมือทางการเงินรูปแบบต่าง ๆ เพื่อสร้างมูลค่าเพิ่มให้กับหุ้น PROUD เพื่อปูทางและอัพเกรด..สู่ตลาดหลักทรัพย์แห่งประเทศไทย (SET) ต่อไป
โมเดลการสร้างมูลค่าเพิ่มให้ PROUD ไม่น่าแตกต่างจากกรณี “กลุ่มภิรมย์ภักดี” เข้าแบ็กดอร์บริษัท รสา พร็อพเพอร์ตี้ ดีเวลลอปเม้นท์ จำกัด (มหาชน) หรือ RASA และเปลี่ยนชื่อเป็นบริษัท สิงห์ เอสเตท จำกัด (มหาชน) หรือ S
เริ่มจากที่ดิน 12 ไร่ จากนี้ไปจะได้เห็นการโอนถ่ายสินทรัพย์รูปแบบต่าง ๆ จากตระกูลลิปตพัลลภ เข้าสู่ PROUD มากยิ่งขึ้น
นั่นจึงบ่งบอกได้ชัดว่า mai เป็นเพียงแค่ทางผ่านมา..เท่านั้นเอง..
…อิ อิ อิ..
 